Abi Zeider

Abi Zeider (31. august 1920 Valga – 12. märts 1999 Tallinn) oli juudi päritolu Eesti trompetist.Eesti muusika biograafiline leksikon, II köide, lk 348, Tallinn: Eesti Entsüklopeediakirjastus, 2008Eesti Juutide Arhiiv. Teadus ja kunst. Abi Zeider

Abi Zeider maeti 20. märtsil 1999 MetsakalmistuleKalmistute register.
Muusikaline eripära
Abi Zeider oli sünnipäraselt musikaalne, kuid erihariduseta. Tema pillimäng oli omanäoline ja väljendusrikas ning saavutas kuulsuse nii Eestis kui ka väljaspool seda.Valter Ojakäär, Sirp ja saksofon: Eesti levimuusika ajaloost, lk 139, Tallinn: Ilo, 2008Harry Kõlar, Abi Zeideri mälestuseks, Muusikaleht nr 4, aprill 1999, lk 22 Abi Zeider oli oma aja tuntumaid Nõukogude Liidu trompetisoliste.Valter Ojakäär, Kerge muusika ABC, Kultuur ja  Elu, 1, 1985, lk 21 Tema esituste juures on rõhutatud kaunist laulvat tooni, tollal teistele trompetistidele kättesaamatuid ülikõrgeid noote ja väljendusrikast mängu.Sirp, 19.03.1999, lk 20Anne Erm, Polkast rokini 2, lk 196 ja 197, Tallinn: Perioodika, 1989 Juba 1940. aastate teisel poolel suutis Abi Zeider Eesti Raadio džässorkestri koosseisus kontserdil välja mängida kolmanda oktavi fa. Nii kõrget nooti ei olnud publik trompetilt siis veel kuulnud. Omaaegsed kolleegid on nimetanud Abi Zeiderit kuldaväärt muusikuks hõbehäälse trompetiga.

Töö muusikakollektiivides
 Jossif Šagali juhatatud puhkpilliorkester, 1942
 Eesti laskurkorpuse puhkpilli- ja džässiorkester
 Tallinna Noorte Maja estraadiorkester 1946–1948
 Emil Laansoo ansambel 1948–1953
 Sõjaväeorkester 1950–1955
 Tallinna Laevastiku Ohvitseride Maja estraadiorkester 1955–1957
 Eesti Televisiooni ja Raadio Estraadiorkester, trompetirühma kontsertmeister 1957–1980
 Eesti NSV Riiklik Filharmoonia, solist 1980–1990
 Uno Naissoo ansambel Stuudio 8
 Trompetikvartett koos Erich Kitsemetsa, Aare Helinurme ja Enno Lehisega
 Üleliidulise Raadio estraadiorkester Juri Silantjevi juhatusel

Abi Zeider on esinenud solistina Venemaal, Bulgaarias, Tšehhoslovakkias, Soomes, Saksamaal, Belgias, Sri Lankal ning EXPO-67-l Kanadas. Abi Zeider on salvestanud Eesti Raadios üle 70 pala, teiste hulgas ka CD Tallinna Poistekooriga (1995). Mõnede allikate andmetel on Abi Zeideri salvestatud soolopalade arv isegi suurem: üle saja või koguni paarisaja ümber.Eesti Juudi Muuseum Abi Zeideri esimene soolo-LP ilmus 1984. aastal.

Telesaated ja -filmid Abi Zeideriga
 "Helisev päev", 1960Eesti Rahvusringhääling
 "Hõbetrompet", 1969 Eesti Rahvusringhääling
 "Päikese trubaduur", 1980Eesti Rahvusringhääling

Tunnustus
 1967 – Eesti NSV teeneline kunstnik 'Eesti NSV teenelisi kunstnikke', Sirp ja Vasar nr 10, 10. märts 1967, lk 10

Viited

Välislingid
 Muusikaline visiitkaart Eesti Rahvusringhäälingu arhiivis
 Helisev päev Eesti Rahvusringhäälingu arhiivis
  Hõbetrompet Eesti Rahvusringhäälingu arhiivis
 Päikese trubaduur Eesti Rahvusringhäälingu arhiivis
 Raadiosaade Abi Zeiderist, 1970
 Raadiosaade Abi Zeiderist, 1975
 Eesti Ansamblite Andmebaas
 Eesti Juudi Muuseum
 Valgamaa kodulooline andmebaas ISIK

Kategooria:Eesti muusikud
Kategooria:Eesti trompetistid
Kategooria:Eesti džässmuusikud
Kategooria:8. Eesti Laskurkorpuse koosseis
Kategooria:Eesti NSV teenelised kunstnikud
Kategooria:Eesti juudid
Kategooria:Metsakalmistule maetud
Kategooria:Sündinud 1920
Kategooria:Surnud 1999